సనత్‌నగర్

సనత్‌నగర్ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఈ ప్రాంతంలో పరిశ్రమలు ఎక్కువగా ఉన్నందున ఇది పారిశ్రామిక ప్రాంతంగా పిలువబడుతుంది. ఇది సనత్‌నగర్ శాసనసభ నియోజకవర్గం పరిధిలో ఉంది. ప్రస్తుతం దీనికి తలసాని శ్రీనివాస్ యాదవ్ ప్రాతినిధ్యం వహిస్తున్నాడు.

విద్య 
ఈ ప్రాంతంలో 1964లో మొట్టమొదటగా కావెల్స్ హైస్కూల్ ఏర్పాటుచేయబడింది. 1965లో సెయింట్ థెరిస్సా బాలికల హైస్కూల్ ఏర్పడింది. సనత్‌నగర్ లో ఉన్న పాఠశాలల్లో హిందూ పబ్లిక్ స్కూల్ అతిపెద్ద పాఠశాల.

రోజ్ బడ్స్ హైస్కూల్, నీనా హైస్కూల్ (1984లో స్థాపించబడింది), క్రెసెంట్ కాన్వెంట్ హైస్కూల్ (1996 లో స్థాపించబడింది), వశిష్ట విద్యాలయ, విద్యాంజలి హైస్కూల్, రెయిన్బో స్కూల్, గౌతమి విద్యా ధామ్, జై భారతి స్కూల్, లిటిల్ స్కాలర్స్ స్కూల్ వంటివి ఇక్కడ ఉన్నాయి. మహిళల హిందూ కళాశాల కూడా ఉంది.

ఆరోగ్యం 
సెయింట్ తెరెసా ఆసుపత్రి ఈ ప్రాంతంలో ఉన్న పురాతన ఆసుపత్రులలో ఒకటి. ఇందులో ఇటీవలే మరిన్ని వార్డులను నిర్మించారు. ప్రభుత్వ ఈ.ఎస్.ఐ. ఆసుపత్రి కూడా ఇక్కడ ఉంది. ఛాతీ ఆసుపత్రి, క్షయ ఆసుపత్రి, మానసిక రోగుల ఆసుపత్రులు కూడా ఉండి, పేదలకు ఆరోగ్య సంరక్షణ అందిస్తున్నాయి.

సమీప ప్రాంతాలు 
సనత్‌నగర్ కు సమీపంలో చెక్ కాలనీ, బి.కె. గూడా, సుభాష్ నగర్ కాలనీ, తులసీ నగర్, జయప్రకాశ్ నగర్ కాలనీ, ఇఎస్ఐ, ఫతేనగర్ మొదలైనవి ఉన్నాయి.

చిత్రమాలిక

మూలాలు

ఇతర లంకెలు 

హైదరాబాదు
హైదరాబాదు జిల్లా
హైదరాబాదులోని ప్రాంతాలు